CELEX: 32021D1989
Language: et
Date: 2021-11-15 00:00:00
Title: Nõukogu otsus (ÜVJP) 2021/1989, 15. november 2021, millega muudetakse otsust 2012/642/ÜVJP, mis käsitleb piiravaid meetmeid seoses olukorraga Valgevenes

16.11.2021   
               
               
                  ET
               
               
                  Euroopa Liidu Teataja
               
               
                  L 405/8
               
            
         NÕUKOGU OTSUS (ÜVJP) 2021/1989,
         15. november 2021,
         millega muudetakse otsust 2012/642/ÜVJP, mis käsitleb piiravaid meetmeid seoses olukorraga Valgevenes
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 29,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 15. oktoobril 2012 vastu otsuse 2012/642/ÜVJP, (1) mis käsitleb Valgevene vastu suunatud piiravaid meetmeid.
                  
               
                     (2)
                  
                  
                     Nõukogu võttis 24. juunil 2021 vastu otsuse (ÜVJP) 2021/1031, (2) millega muudeti otsust 2012/642/ÜVJP, kehtestades mitmed majandussanktsioonid, sealhulgas keelu pakkuda Valgevene valitsusele ning Valgevene avalik-õiguslikele asutustele ja ametitele kindlustust ja edasikindlustust.
                  
               
                     (3)
                  
                  
                     Sellega seoses on asjakohane kehtestada teatavad erandid keelust pakkuda Valgevene valitsusele ning Valgevene avalik-õiguslikele asutustele ja ametitele kindlustust ja edasikindlustust.
                  
               
                     (4)
                  
                  
                     Teatavate meetmete rakendamiseks on vaja täiendavaid liidu meetmeid.
                  
               
                     (5)
                  
                  
                     Otsust 2012/642/ÜVJP tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 2012/642/ÜVJP artikkel 2j asendatakse järgmisega:
            
               
                  „Artikkel 2j
                  
                     1.   Keelatud on pakkuda kindlustust või edasikindlustust
                     
                                 a)
                              
                              
                                 Valgevene valitsusele, selle avalik-õiguslikele asutustele, äriühingutele või ametitele, või
                              
                           
                                 b)
                              
                              
                                 mis tahes füüsilisele või juriidilisele isikule, üksusele või asutusele, kes tegutseb punktis a osutatud juriidilise isiku, üksuse või asutuse nimel või juhtimisel.
                              
                           
                  
                     2.   Lõikes 1 sätestatud keelde ei kohaldata Valgevene isikutele, üksustele või asutustele kohustusliku või vastutuskindlustuse pakkumise suhtes, kui kindlustusrisk asub liidus, ega liidus asuvatele Valgevene diplomaatilistele ja konsulaaresindustele kindlustuse pakkumise suhtes.
                  
                  
                     3.   Lõikes 1 sätestatud keelud mõjuta selliste lepingute täitmist, mis on sõlmitud enne 25. juunit 2021, ega selliste lepingute täitmiseks vajalike lisalepingute täitmist.“
                  
               
            
         
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 15. november 2021
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  Nõukogu 15. oktoobri 2012. aasta otsus 2012/642/ÜVJP, mis käsitleb piiravaid meetmeid seoses olukorraga Valgevenes (ELT L 285, 17.10.2012, lk 1).
         
            (2)  Nõukogu 24. juuni 2021. aasta otsus (ÜVJP) 2021/1031, millega muudetakse otsust 2012/642/ÜVJP, mis käsitleb piiravaid meetmeid seoses olukorraga Valgevenes (ELT L 224 I, 24.6.2021, lk 15).